  

## PROGRAMUL OPERAŢIONAL CAPITAL UMAN

**Axa prioritară nr. 6 - Educație și competențe**

*Prioritatea de investiții – 10.i. Reducerea și prevenirea abandonului școlar timpuriu și promovarea accesului egal la învățământul preșcolar, primar și secundar de calitate, inclusiv la parcursuri de învățare formale, nonformale și informale pentru reintegrarea în educație și formare*

Obiective Specifice:

*O.S.6.5. -* *Creșterea numărului de oferte educaționale orientate pe formarea de competențe și pe utilizarea de soluții digitale/de tip TIC în procesul de predare;*

*O.S.6.6. - Îmbunătățirea competențelor personalului didactic din învățământul pre-universitar în vederea promovării unor servicii educaționale de calitate orientate pe nevoile elevilor și a unei școli incluzive.*

## GHIDUL SOLICITANTULUI - CONDIȚII SPECIFICE

**Profesionalizarea carierei didactice**

**2020**

**ABREVIERI UTILIZATE**

|  |  |
| --- | --- |
| AMPOCU | Autoritatea de Management pentru Programul Operațional Capital Uman |
| AP | Axa Prioritară |
| CE | Comisia Europeană |
| CM POCU | Comitet de Monitorizare Programul Operațional Capital Uman |
| CPP | Cerere de Propuneri de Proiecte |
| FEDR | Fondul European de Dezvoltare Regională |
| FSE | Fondul Social European |
| ISCED | Internațional Standard Classification of Education |
| MEN | Ministerul Educației Naționale |
| OI | Organism Intermediar |
| ONG | Organizație Nonguvernamentală |
| OS | Obiectiv Specific |
| PNR | Programul Național de Reformă |
| PI | Prioritate de Investiții |
| PO | Program Operațional |
| POCU | Programul Operațional Capital Uman 2014 - 2020 |
| PTȘ | Părăsirea Timpurie a Școlii |
| SMIS | Sistemul Unic de Management al Informației |
| TIC | Tehnologia Informației și Comunicării |
| UE | Uniunea Europeană |

**Cuprins**

[CAPITOLUL 1. Informații despre apelul de proiecte 4](#_TOC_250023)

* 1. [Axa prioritară, prioritatea de investiții, obiectiv specific 4](#_TOC_250022)
  2. [Tipul apelului de proiecte și perioada de depunere a propunerilor de proiecte 4](#_TOC_250021)
  3. [Acțiunile sprijinite și activități 5](#_TOC_250020)
     1. [Tipuri de activități sprijinite 5](#_TOC_250019)
     2. [Teme secundare FSE 6](#_TOC_250018)
     3. [Teme orizontale 8](#_TOC_250017)
     4. [Informare și publicitate 8](#_TOC_250016)
  4. [Tipuri de solicitanți și parteneri eligibili 8](#_TOC_250015)
  5. [Durata proiectului 9](#_TOC_250014)
  6. [Grupul țintă al proiectului 9](#_TOC_250013)
  7. [Indicatori 10](#_TOC_250012)
  8. [Alocarea stabilită pentru apelul de proiecte 12](#_TOC_250011)
  9. [Valoarea maximă a proiectului, rata de cofinanțare 13](#_TOC_250010)

[CAPITOLUL 2. Reguli pentru acordarea finanțării 13](#_TOC_250009)

* 1. [Eligibilitatea solicitantului și a partenerilor 13](#_TOC_250008)
  2. [Eligibilitatea proiectului 13](#_TOC_250007)
  3. [Eligibilitatea cheltuielilor 14](#_TOC_250006)

2.3.1. Încadrarea cheltuielilor aferente proiectului în categoriile/ subcategoriile de cheltuieli conform MySMIS: ...................................................................... 14

2.3.2. [Reguli generale și specifice de decontare 21](#_TOC_250005)

[CAPITOLUL 3. Completarea cererii de finanțare 21](#_TOC_250004)

[CAPITOLUL 4. Procesul de evaluare și selecție a proiectelor 21](#_TOC_250003)

[CAPITOLUL 5. Depunerea și soluționarea contestațiilor 22](#_TOC_250002)

[CAPITOLUL 6. Contractarea proiectelor – descrierea procesului 22](#_TOC_250001)

[CAPITOLUL 7. Anexe ............................................................................. 22](#_TOC_250000)

## CAPITOLUL 1. Informații despre apelul de proiecte

## Axa prioritară, prioritatea de investiții, obiectiv specific

Pentru a obține finanțare în cadrul prezentei cereri de propuneri de proiecte, propunerile trebuie să se încadreze în:

* Axa prioritară – 6 Educație și competențe
* Prioritatea de investiții – 10.i. Reducerea și prevenirea abandonului școlar timpuriu și promovarea accesului egal la învățământul preșcolar, primar și secundar de calitate, inclusiv la parcursuri de învățare formale, nonformale și informale pentru reintegrarea în educație și formare
* Obiective Specifice:
* O.S.6.5. Creșterea numărului de oferte educaționale orientate pe formarea de competențe și pe utilizarea de soluții digitale/de tip TIC în procesul de predare;
* O.S.6.6. Îmbunătățirea competențelor personalului didactic din învățământul preuniversitar în vederea promovării unor servicii educaționale de calitate orientate pe nevoile elevilor și a unei școli incluzive.

## Tipul apelului de proiecte și perioada de depunere a propunerilor de proiecte

Apelul de proiecte este un apel de tip non-competitiv, cu termen limită de depunere.

**SISTEMUL INFORMATIC MySMIS2014 VA FI DESCHIS ÎN DATA DE ...... ORA ..... ŞI SE VA ÎNCHIDE ÎN DATA DE ........ ORA ... SAU LA DATA SEMNĂRII CONTRACTULUI DE FINANȚARE (DACĂ ACEASTĂ DATĂ ESTE ANTERIOARĂ DATEI DE .......).**

Elaborarea propunerii de proiect va urma fazele mecanismului non-competitiv menționate la secțiunea 3. Mecanismul non-competitiv din **Metodologia de verificare, evaluare și selecție a proiectelor în cadrul Programului Operațional Capital Uman 2014-2020[[1]](#footnote-1).**

CONTEXT

În România, formarea inițială a cadrelor didactice include și experiența practică de predare (practica pedagogică), dar aceasta cuprinde un număr relativ mic de ore. În conformitate cu Legea educației naționale nr. 1 din 2011, cadrele didactice debutante trebuie să efectueze un stagiu de practică de predare de un an, înainte de a se putea înscrie la examenul de definitivat, pentru a deveni cadre didactice cu drept de practică.

Diagnoza sistemului educațional preuniversitar a relevat necesitatea restructurării sistemului actual privind debutul și evoluția în cariera didactică, în scopul eficientizării și adecvării acestuia la specificul educației contemporane. Noul sistem, fundamentat pe profesionalizarea carierei didactice în învățământul preuniversitar, trebuie să reunească rutele de profesionalizare – acces, evoluție în carieră și dezvoltare profesională, clasice și pe acelea alternative, asigurând, totodată, pe baza standardelor de formare, recunoașterea și echivalarea rezultatelor formării, obținute de către cadrele didactice în contexte diferite, formale și non-formale, teoretice și practice.

Componenta practică a competenței didactice se realizează deficitar în prezent, în absența unui sistem coerent de organizare, desfășurare și de monitorizare a activității practice pedagogice, atât la nivel de stagiu de practică pentru inserția profesională, cât și ca dezvoltare profesională, pe parcursul întregii cariere didactice. De aceea, se impune cu necesitate crearea bazelor de practică pedagogică.

Mentoratul este o mare oportunitate de a facilita inserția în viața școlară a unui cadru didactic care a finalizat formarea obligatorie, dar încă nu este pregătit suficient pentru activitatea de predare în școală. Gândiți-vă în special la profesorii care predau discipline vocaționale, la profesorii care au migrat din alte școli, sau la cei care au lucrat în diferite tipuri de școală sau în alt mediu sau context social.

Sistemele de educație performante solicita performanțe ridicate candidaților la profesia didactică să aibă o experiență de predare considerabilă, înainte de a deveni cadre didactice „independente”. Unele dintre aceste sisteme oferă mentorat și sprijin în primul și chiar în al doilea an de activitate didactică

Analiza sistemelor cu cele mai înalte performanțe arată că multe activități din afara clasei, cum ar fi acordarea și primirea de sprijin didactic de la colegi conduc la îmbunătățirea eficacității didactice. Îndrumările privind utilizarea timpului de lucru de către cadrele didactice ar putea să se Experiența internațională arată că definirea normei didactice ca timpul total petrecut în unitatea de învățământ poate conduce la optimizarea învățării, întrucât astfel se recunoaște faptul că, în mod normal, cadrul didactic trebuie să aloce timp și unor activități complementare celor de predare (cum ar fi, planificarea lecțiilor, notarea lucrărilor elevilor, sprijin pentru învățare și dezvoltare profesională), precum și unor activități administrative și educaționale în afara clasei (cum ar fi contribuții la activitatea generală a școlii și participarea la evaluarea instituției). Timpul alocat activităților complementare, altele decât cele de predare-învățare-evaluare, joacă un rol crucial pentru îmbunătățirea rezultatelor școlare. Sistemele de învățământ de succes alocă, la nivel de școală, un număr considerabil de ore activităților legate de îmbunătățirea procesului instructiv-educativ. Printre aceste activități se numără colaborarea între cadrele didactice privind analiza procesului instructiv-educativ, mentoratul între colegi și dezvoltarea profesională. În același timp, aceste sisteme tind să aloce o parte mai mică a timpului de lucru contactului direct cu elevii și o parte mai mare colaborării între cadrele didactice, perfecționării la nivel de școală și cercetării eficacității diverselor strategii de predare-învățare-evaluare.

Conform art. 245 din Legea educației naționale, pentru personalul didactic, formarea continuă este un drept și o obligație. Organizarea, desfășurarea, evaluarea și finanțarea activităților de formare continuă se stabilesc prin metodologie aprobată prin ordin al ministrului educației, cercetării, tineretului și sportului.

Probleme de pregătire a cadrelor didactice vor fi reglementate la nivel de sistem prin:

- înființarea instituției mentoratului carierei didactice, care să funcționeze ca organism de autoreglementare (v. recomandarea din raportul OECD - 2017 și recomandările Comisiei Europene privitoare la buna predare în școlile din spațiul comunitar), pe baza standardelor didactice (ocupaționale și de formare);

- Elaborarea/revizuirea/dezvoltarea și operaționalizarea standardelor didactice, pe baza cărora se realizează evaluarea/echivalarea și validarea competenței didactice, obținută atât prin trasee de evoluție în carieră clasice, cât și prin rute/contexte alternative.

SCOPUL APELULUI DE PROIECTE

Scopul principal al apelului constă în acordarea unei finanțări nerambursabile, dedicată exclusiv implementării la nivel național a măsurilor destinate realizării unui cadru normativ coerent și a unui cadru instituțional fiabil de profesionalizare a carierei didactice, care să reglementeze, deopotrivă, debutul și evoluția în cariera didactică în sistemul educațional preuniversitar și prin înființarea sau restructurarea unor organisme sau instituții capabile să autoreglementeze, evalueze și certifice în domeniul carierei didactice.

**Rezultatele așteptate** în urma implementării operațiunilor finanțate în cadrul acestei cereri de propuneri de proiecte vizează:

* + - *Ofertă curriculară optimizată și atractivă în învățământul primar, secundar, centrată pe formarea de competențe cheie, inclusiv pentru categoriile dezavantajate de copii în scopul prevenirii PTS și pe utilizarea de soluții digitale/de tip TIC în procesul de predare;*
    - *Competențe îmbunătățite ale personalului didactic din învățământul pre-universitar în vederea promovării unor servicii educaționale de calitate orientate pe nevoile elevilor și a unei școli incluzive.*

## Acțiunile sprijinite și activități

## Tipuri de activități sprijinite

În cadrul acestei cereri de proiecte vor fi susținute măsuri sistemice din cadrul OS 6.5., menite să asigure creșterea numărului de oferte educaționale orientate pe formarea de competențe, corelat cu măsuri din cadrul OS 6.6. destinate îmbunătățirii competențelor personalului didactic din învățământul preuniversitar, în vederea promovării unor servicii educaționale de calitate.

În vederea îndeplinirii **OS 6.5. și 6.6** pot fi finanțate prin FSE activități de tipul celor de mai jos:

* Reformarea/validarea/pilotarea curriculumului național școlar obligatoriu (inclusiv pentru învățământul special și învățământul de tip a doua șansă) în vederea orientării pe formarea de competențe cheie şi pe nevoile de dezvoltare ale elevilor pentru învățământul primar și secundar, inclusiv prin utilizarea de soluții digitale/de tip TIC;
* Dezvoltarea/pilotarea ofertelor curriculare la decizia școlii (CDS) care sprijină achiziția competențelor cheie ale elevilor din învățământul obligatoriu;
* Elaborarea de materiale didactice care sprijină implementarea curriculumului revizuit (ghiduri, resurse educaționale pentru elevi și cadre didactice), în special cele de tipul resurselor educaționale deschise;
* Realizarea de studii tematice privind aplicarea curriculumului revizuit și achizițiile competențelor cheie cu focalizare pe copiii și tinerii din minoritatea roma, copii din medii dezavantajate socio-economic, din mediul rural și copii/tineri cu dizabilități;
* Perfecționarea profesională specializată pentru personalul didactic din învățământul preuniversitar în vederea extinderii unor practici manageriale noi, a utilizării TIC în procesul de predare, a promovării unor servicii educaționale de calitate orientate pe nevoile elevilor, a furnizării unor programe de calitate pentru educația timpurie, pentru prevenirea și reducerea timpurie a părăsirii școlii, a utilizării metodelor activ-participative de educație bazate pe noul curriculum centrat pe competențe cheie şi pe nevoile elevilor, în special pentru personalul care lucrează cu copiii aparținând grupurilor vulnerabile, inclusiv aparținând minorității roma, cu nevoi speciale, din comunități dezavantajate socio-economic;
* Evaluarea și validarea competențelor obținute de cadrele didactice/personalul de sprijin/ auxiliar din școli prin rute alternative de formare;
* Promovarea unor măsuri integrate de mobilitate pentru personalul didactic (ex. programul Erasmus+),intervenții care valorifică rezultatele mobilităților anterioare ale personalului didactic (susținute din ERASMUS+) în vederea completării perfecționării continue în domeniile de formare stabilite în cadrul AP6, în cadrul PI;
* Alte măsuri în sprijinul îndeplinirii obiectivelor specifice stabilite în cadrul acestei PI (ex. activități de formare care promovează incluziunea, formare în elaborareade resurse educaționale deschise pentru facilitarea implementării curriculumului revizuit, formare pentru echipa managerială în monitorizare impactului măsurilor privind creșterea accesului la educație etc.).

Cadrul legal și strategiile relevante pentru acest apel de proiecte se regasesc în Anexa 1.

## Teme secundare FSE

## Proiectele trebuie să îndeplinească condițiile privind temele secundare FSE prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020,* cu modificările și completările ulterioare, CAPITOLUL 4, SUBPUNCTUL 4.4. Teme secundare FSE, <http://mfe.gov.ro/orientari-privind-accesarea-finantarilor-in-cadrul-programului-operational-capital-uman/>.

În cadrul AP 6/ PI 10.1/ OS 6.5. și 6.6. sunt vizate temele secundare prezentate în tabelul următor mai jos.

Alocările din tabelul de mai jos reprezintă alocări indicative la nivelul AP 6. Prin urmare, în cadrul proiectului va trebui să evidențiați sume calculate pentru măsurile care vizează teme secundare relevante pentru proiect.

Pentru temele secundare de mai jos se va avea în vedere un buget care să reprezinte minim procentul indicat în tabel calculat la totalul cheltuielilor eligibile ale proiectului.

Procentele din tabelul de mai jos reprezintă ponderi din totalul alocărilor aferente temelor secundare la nivel de axă prioritară/ PI.

|  |  |
| --- | --- |
| **Tema secundară** | **Pondere din alocarea pe tip de regiune de**  **dezvoltare** |
| 02 Inovare socială | 5% |
| 05 Îmbunătățirea accesibilității, a utilizării și a calității tehnologiilor informației și comunicațiilor | 14% |
| 06 Nediscriminare | 3% |

În elaborarea cererii de finanțare, prin anumite activități, veți viza cel puțin o temă secundară dintre cele aferente axei prioritare. Pentru respectiva temă secundară veți avea în vedere un buget care să reprezinte minim procentul indicat în tabel, calculat la totalul cheltuielilor eligibile ale proiectului.

În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate.

## Aspecte privind inovarea socială

**Inovarea socială** presupune dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor sociale[[2]](#footnote-2).

Programul Operațional Capital Uman promovează inovarea socială, în special cu scopul de a testa, și, eventual, de a implementa la scară largă soluții inovatoare, la nivel local sau regional, pentru a aborda provocările sociale.

Inovarea socială are o importanță deosebită, mai ales în contextul inițiativelor din domeniul incluziunii sociale și a combaterii sărăciei, având în vedere faptul că acestea vizează cu prioritate comunitățile marginalizate aflate în risc de sărăcie și excluziune socială.

Exemple de teme de **inovare socială** care ar putea fi utilizate în cadrul acestui apel se pot referi la:

* Activități și inițiative inovative (inclusiv cu participarea actorilor sociali de la nivelul comunităților locale) care vizează, pe de-o parte, creșterea participării la învățământul preuniversitar, în special pentru copiii care provin din mediul rural, din comunități dezavantajate, cei de etnie romă, și, pe de altă parte, promovarea unor metode inovative de educație, cu scopul asigurării timpurii a egalității șanselor de acces la o educație de calitate, pentru asigurarea creșterii ratei de participare la nivele superioare de educație, cu consecințe favorabile pe termen mediu asupra reducerii fenomenului părăsirii timpurii a școlii.
* Activități și practici inovatoare în ceea ce privește formarea inițială și continuă a personalului didactic și managerial care va asigura dezvoltarea și furnizarea unor servicii de educație.

**Solicitantul și partenerii eligibili trebuie să evidențieze în formularul de aplicație modul în care propunerea de proiect contribuie la inovarea socială, conform celor prezentate mai sus.**

## Teme orizontale

În cadrul proiectului dumneavoastră va trebui să evidențiați, în secțiunea relevantă din cadrul aplicației electronice, contribuția proiectului la temele orizontale stabilite prin POCU 2014-2020. **Prin activitățile propuse în cadrul proiectului va trebui să asigurați contribuția la cel puțin una din temele orizontale de mai jos:**

* Egalitatea de șanse, non-discriminarea[[3]](#footnote-3), egalitatea între femei și bărbați. Tema vizează promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă, gen sau orientare sexuală și a dificultăților de acces de orice tip și asigurarea accesului egal la serviciile de interes general.
* Utilizarea TIC și contribuția la dezvoltarea de competențe digitale.

Acțiunile specifice menite să răspundă nevoilor persoanelor din categoriile expuse unui risc crescut de discriminare includ măsurile specifice țintite către îmbunătățirea accesului și participării la servicii de educație.

Pentru informații privind temele orizontale se va consulta: Ghid – integrare teme orizontale în cadrul proiectelor finanțate din FESI 2014-2020, disponibil la <http://www.fonduri-ue.ro/orientari-> beneficiari.

## Informare și publicitate

Activitatea de informare și publicitate este realizată în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020*, cu modificările și completările ulterioare, CAPITOLUL 9 „*Informare și publicitate*”, pagina 54.

## Tipuri de solicitanți și parteneri eligibili

Pentru această cerere de propuneri de proiecte, categoriile de solicitanți eligibili sunt:

* Ministerul Educației și Cercetării (MEC)

Partenerii eligibili pot fi:

* Instituții de învățământ (ISCED 1-3) acreditate, publice și private, din rețeaua școlară națională;
* Furnizori de servicii de orientare, consiliere, mediere școlară și servicii alternative, publici şi privați;
* Furnizori de formare profesională, publici sau privați;
* Parteneri sociali din învățământul preuniversitar (ex. organizații sindicale);
* Instituții de cult şi asociații religioase;
* ANP şi instituții subordonate;
* Instituții/agenții guvernamentale cu atribuții în domeniul incluziunii sociale;
* APL cu atribuții în domeniul educației de nivel preuniversitar;
* ONG.

***NB:*** *sunt încurajate parteneriatele între entitățile mai sus menționate.*

În cadrul parteneriatelor constituite pentru un proiect, este necesară detalierea experienței relevante a partenerilor pentru acțiunile previzionate pentru a fi derulate în cadrul proiectului Fiecare dintre parteneri, acolo unde este cazul, este implicat în cel puțin o activitate și care contribuie în mod direct la atingerea indicatorilor de realizare/ de rezultat solicitați prin prezenta cerere de propuneri de proiecte.

## Durata proiectului

Perioada de implementare a proiectelor este de maximum 36 de luni, dar fără a depăși perioada de eligibilitate. Proiectele care vor prevedea o perioadă de implementare mai mare de 36 de luni vor fi respinse. La completarea cererii de finanțare în sistemul electronic va trebui evidențiată durata fiecărei activități și subactivități incluse în proiect.

## Grupul țintă al proiectului

În cadrul prezentei cereri de propuneri de proiect, grupul țintă eligibil cuprinde următoarele categorii:

• Personal didactic din învățământul preuniversitar;

• Experți în dezvoltarea curriculară, autori de manuale școlare sau alte materiale didactice (inclusiv în format digital) relevante pentru implementarea curriculumului revizuit;

• Personal de sprijin și auxiliar din școli;

• Echipa managerială la nivelul școlii;

• Manager școlar.

Valoarea minimă acceptată pentru grupul țintă eligibil este 46.000 persoane.

Proiectele care au un grup țintă mai mic valoarea precizată de mai sus vor fi respinse.

Grupul țintă eligibil în cadrul acestei cereri de propuneri de proiecte include numai cetățeni UE cu domiciliul sau reședința legală în România.

**1. Persoanele din grupul țintă *personal didactic din învățământul preuniversitar* trebuie să îndeplinească CUMULATIV următoarele condiții:**

* sunt angajate într-o instituție de educație de nivel preuniversitar sau dețin o calificare didactică specifică care poate fi utilizată în domeniul educației de acest nivel, în urma formării de competențe profesionale suplimentare în cadrul proiectului;
* sunt implicate în derularea activităților destinate grupului țintă și/sau părinți/tutori ai elevilor.

**2.** **Persoanele din grupul țintă *experți în dezvoltarea curriculară, autori de manuale școlare sau alte auxiliare didactice (inclusiv în format digital) pentru învățământul preuniversitar* trebuie să îndeplinească CUMULATIV următoarele condiții:**

* sunt angajate într-o instituție de educație de nivel preuniversitar sau dețin experiență profesională specifică în domeniul dezvoltării curriculare, autorat de manuale școlare sau alte auxiliare didactice (inclusiv în format digital) pentru învățământul preuniversitar (experiența profesională specifică acceptată are în vedere și atribuții îndeplinite la nivelul unităților școlare, la nivel de inspectorat școlar județean/case ale corpului didactic/MEN în legătură cu domeniul curriculum-ului pentru nivel preuniversitar);
* vor fi implicate în derularea activităților de dezvoltare curriculară sau a altor auxiliare didactice adresate educației preuniversitare.

**3. Persoanele din grupul țintă p*ersonal de sprijin și auxiliar din școli* trebuie să îndeplinească CUMULATIV următoarele condiții:**

* sunt angajate într-o instituție de educație de nivel preuniversitar sau dețin o calificare didactică specifică care poate fi utilizată în domeniul educației de acest nivel;
* sunt implicate în derularea activităților destinate grupului țintă și/sau părinți/tutori ai elevilor.

**4. Persoanele din grupul țintă *echipa managerială* la nivelul școlii trebuie să îndeplinească CUMULATIV următoarele condiții:**

* sunt angajate într-o instituție de educație de nivel preuniversitar sau dețin o calificare didactică specifică care poate fi utilizată în domeniul educației de acest nivel;
* sunt implicate în derularea activităților destinate grupului țintă și/sau părinți/tutori ai elevilor.

**5. Persoanele din grupul țintă *manager școlar* trebuie să îndeplinească CUMULATIV următoarele condiții:**

* sunt angajate într-o instituție de educație de nivel preuniversitar sau dețin o calificare didactică specifică care poate fi utilizată în domeniul educației de acest nivel;
* sunt implicate în derularea activităților destinate grupului țintă și/sau părinți/tutori ai elevilor.

Beneficiarii de finanțare nerambursabilă au obligația de a respecta prevederile Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal şi protecția vieții private în sectorul comunicațiilor electronice, cu modificările și completările ulterioare.

Astfel, participanții la activitățile proiectului vor fi informați despre obligativitatea de a furniza datele lor personale și despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada ca au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate.

Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

## Indicatori

Conform Regulamentului (UE) nr. 1304/2013, art. 5 ”Toți indicatorii comuni de realizare și de rezultat trebuie raportați pentru toate prioritățile de investiții”. Pentru a răspunde acestei cerințe, solicitantul va avea obligația raportării indicatorilor comuni, conform ghidului de raportare indicatori (comuni și specifici de program).

## Valorile minime acceptate ale indicatorilor din cadrul proiectelor sunt prezentate in tabelele mai jos:

|  |  |  |  |
| --- | --- | --- | --- |
| INDICATORI DE REALIZARE | | | |
| Cod | Denumire indicator | Valoare minima în cadrul proiectului (regiuni mai puțin  dezvoltate) | Valoare minima în cadrul proiectului (regiunea mai  dezvoltată) |
| 4S93 | Ofertă educațională din care: orientate pe formarea de competențe cheie/bazate pe utilizarea de soluții digitale/de tip TIC/de tip curriculum la decizia școlii (CDS) | 3 | - |
| 4S94 | Personal didactic/ personal de sprijin care beneficiază de programe de formare/ schimb de bune practici etc. | 46.800 | 5.200 |

|  |  |  |  |
| --- | --- | --- | --- |
| INDICATORI DE REZULTAT | | | |
| Cod | Denumire indicator | Valoare minima în cadrul proiectului (regiuni mai puțin  dezvoltate) | Valoare minima în cadrul proiectului (regiunea mai  dezvoltată) |
| 4S84 | Oferte educaționale validate din care: orientate pe formarea de competențe cheie/bazate pe utilizarea de soluții digitale/de tip TIC/de tip curriculum la decizia școlii (CDS) | - | - |
| 4S86 | Personal didactic/ personal de sprijin care și-a îmbunătățit nivelul de competente/ certificat | 46.280 | |

Raportarea indicatorilor

Conform Regulamentului (UE) nr. 1304/2013, „Participanți” sunt persoanele care beneficiază în mod direct de o intervenție din FSE, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.

Conform Regulamentului (UE) nr. 1304/2013, art. 5 ”Toți indicatorii comuni de realizare și de rezultat trebuie raportați pentru toate prioritățile de investiții”. Pentru a răspunde acestei cerințe, solicitantul va avea obligația raportării indicatorilor comuni. Toate datele aferente indicatorilor privind participanții trebuie raportate conform atributelor menționate în anexa I a Regulamentului FSE nr. 1304/2013.

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

Toți indicatorii menționați în prezentul apel de proiecte sunt obligatorii.

# Alocarea stabilită pentru apelul de proiecte

În cadrul prezentului apel de proiecte, implementat prin aplicarea procedurii non-competitive lansate în contextul Axei Prioritare 6, PI 10.i., OS 6.5. și 6.6., din cadrul Programului Operațional Capital Uman 2014-2020, bugetul alocat este de 28.000.000 euro (contribuția UE + contribuția națională), pe cele două tipuri de regiuni de dezvoltare (Regiuni mai puțin dezvoltate/ Regiune mai dezvoltată) în baza unei pro-rata (pentru regiunea dezvoltată - 11,29322655%, iar pentru regiunile mai puțin dezvoltate - 88,70677345% din total).

În conformitate cu prevederile art. 12 alin (1) din Ordonanța de Urgență a Guvernului nr. 40/2015 cu modificările și completările ulterioare: „Autoritățile de management sunt autorizate să încheie/să emită contracte/decizii/ordine de finanțare a căror valoare poate determina depășirea, în limitele stabilite mai jos, a sumelor alocate în euro, la nivel de program din Fondul european de dezvoltare regională, Fondul de coeziune, Fondul social european, Fondul de ajutor european destinat celor mai defavorizate persoane şi cofinanțare de la bugetul de stat, cu încadrare în creditele de angajament aprobate anual cu această destinație prin legile bugetare anuale. Astfel:

(…) c) în limita a 50% pentru autoritatea de management Programul Operațional Capital uman, Autoritatea de management pentru Programul Operațional Capacitatea administrativă şi autoritatea de management pentru Programul Operațional Asistență tehnică.

# Valoarea maximă a proiectului, rata de cofinanțare

În cadrul prezentei cereri de propuneri de proiecte, valoarea eligibilă maximă a proiectului este de 28.000.000 euro.

Bugetul proiectului dumneavoastră va fi exprimat DOAR în lei.

Cursul de schimb care va fi utilizat pentru stabilirea acestei valori este cursul Inforeuro aferent lunii ... 2020, respectiv 1 EURO = .... RON.

Pentru proiectele finanțate în contextul prezentului ghid, valoarea eligibilă a proiectului, contribuția privată proprie, cofinanțarea UE, asistența financiară nerambursabilă solicitată vor fi defalcate automat de sistemul informatic pe cele două tipuri de regiuni de dezvoltare (Regiuni mai puțin dezvoltate/ Regiune mai dezvoltată) în baza unei pro-rata (pentru regiunea dezvoltată - 11,29322655%, iar pentru regiunile mai puțin dezvoltate - 88,70677345% din total).

1.9.1.Cofinanțarea națională (cofinanțarea publică și cofinanțarea proprie)

Contribuția eligibilă minimă a solicitantului reprezintă procentul din valoarea totală eligibilă a proiectului propus, care va fi suportat de solicitant, conform cerințelor prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020*, cu modificările și completările ulterioare [(http://www.fonduriue.ro/images/files/programe/CU/POCU2014/20.04/ORIENTARI.GENERAL](http://www.fonduriue.ro/images/files/programe/CU/POCU2014/20.04/ORIENTARI.GENERAL) E.POCU.pdf). Pe parcursul implementării proiectului, cheltuielile necesare derulării proiectului angajate de Solicitant, dar care nu fac parte din cheltuielile declarate eligibile în cadrul acestui apel, vor fi suportate de către acesta.

Pentru proiectele finanțate în contextul prezentului ghid, valoarea eligibilă a proiectului, contribuția privată proprie, cofinanțarea UE, asistența financiară nerambursabilă solicitată vor fi defalcate automat de sistemul informatic pe cele două tipuri de regiuni de dezvoltare (Regiuni mai puțin dezvoltate/ Regiune mai dezvoltată) în baza unei pro-rata (pentru regiunea dezvoltată - 11,29322655%, iar pentru regiunile mai puțin dezvoltate - 88,70677345% din total).

**CAPITOLUL 2. REGULI PENTRU ACORDAREA FINANȚĂRII**

* 1. **Eligibilitatea solicitantului și a partenerilor**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*v, cu modificările și completările ulterioare disponibil la http://www.fonduri- ue.ro/pocu-2014#implementare-program

# Eligibilitatea proiectului

Se va avea în vedere capitolul relevant din *Orientări privind accesarea finanțărilor în cadrul POCU 2014-2020,* cu modificările și completările ulterioare disponibil la: http://www.fonduri- ue.ro/pocu-2014#implementare-program

# Eligibilitatea cheltuielilor

* + 1. **Încadrarea cheltuielilor** aferente proiectului în categoriile/ subcategoriile de cheltuieli conform MySMIS

Lista orientativă privind încadrarea cheltuielilor eligibile aferente proiectului în categoriile/subcategoriile de cheltuieli conform MySMIS:

|  | **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| --- | --- | --- | --- |
| **Cheltuieli directe**  **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ sub activitatea în cauză | | | |
|  | 9-Cheltuieli aferente managementului de proiect | 23 - Cheltuieli salariale cu managerul de proiect | * Salariu manager de proiect |
| 25-Cheltuieli salariale | 83-Cheltuieli salariale cu personalul implicat în implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului altele decât management de proiect. |
| 164-Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | * Contribuții angajat şi angajator pentru manager de proiect * Contribuții angajați şi angajatori pentru personalul implicat in implementarea proiectului altele decât management de proiect. |
| 87-Onorarii/ venituri asimilate salariilor pentru experți proprii/ cooptați | * Onorarii/venituri asimilate salariilor pentru experți proprii/cooptați |
| 27-Cheltuieli cu deplasarea | 98-Cheltuieli cu deplasarea pentru personal propriu și experți implicați in implementarea proiectului | * Cheltuieli pentru cazare * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării |
| 97-Cheltuieli cu deplasarea pentru participanți - grup țintă | * Cheltuieli pentru cazare * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării |
| 29-Cheltuieli cu servicii | 100-Cheltuieli pentru consultanță și expertiză, inclusiv pentru elaborare PMUD | * Cheltuieli aferente diverselor achiziții de servicii specializate, pentru care beneficiarul nu are expertiza necesară (de exemplu servicii de consiliere și orientare profesională, asistență juridică, dezvoltarea de aplicații și sisteme informatice, elaborare de studii etc.)   N.B: Cheltuielile cu serviciile achiziționate au în vedere exclusive servicii destinate implementării activităților cu și pentru grupul țintă, serviciile destinate implementării generale a proiectului (management de proiect, activități suport pentru managerul de proiect) nu sunt eligibile, de exemplu: servicii de consiliere sau consultanță juridică pentru implementarea proiectului, servicii de audit a proiectului, servicii de contabilitate a proiectului. |
| 104-Cheltuieli cu servicii pentru organizarea de evenimente și cursuri de formare | * Servicii de transport de materiale şi echipamente * Pachete complete conținând transport, cazarea şi/sau hrana participanților/ personalului propriu * Organizarea de evenimente * Editarea şi tipărirea de materiale pentru sesiuni de instruire/formare * Servicii de catering; * Servicii de sonorizare. * Cheltuieli pentru închiriere sală, echipamente/dotări; * Cheltuieli cu servicii de formare; * Cheltuieli pentru onorarii aferente lectorilor/moderatorilor/vorbitorilor cheie in cadrul unui eveniment, precum și persoane care participă/contribuie la realizarea evenimentului; * Cheltuieli pentru servicii de traducere şi interpretariat aferente activităților realizate; |
| 11-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului | 32-Cheltuieli cu taxe/ abonamente/ cotizații/ acorduri/ autorizații / garanții bancare necesare pentru implementarea proiectului | * Achiziționare de publicații, cărți, reviste de specialitate, materiale educaționale relevante pentru proiect, în format tipărit, audio şi/ sau electronic * Taxe de eliberare a certificatelor de calificare/ absolvire * Taxe de participare la programe de formare/ educație |
| 21-Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | 70-Cheltuieli cu achiziția de materii prime, materiale consumabile și alte produse similare necesare proiectului | * Materiale consumabile * Cheltuieli cu materii prime și materiale necesare derulării cursurilor practice * Materiale direct atribuibile susținerii activităților de educație și formare * Papetărie * Cheltuieli cu materialele auxiliare * Multiplicare * Etc. |
| 22 - Cheltuieli cu achiziția de active necorporale | 76 - cheltuieli cu achiziția de active necorporale | * Concesiuni, brevete, licențe, mărci comerciale, drepturi și active similare, aplicații informatice |
| 23-Cheltuieli cu hrana | 81-Cheltuieli cu hrana | * Cheltuieli cu hrana pentru participanți (grup țintă) și alți participanți la activitățile proiectului |
| 26 - cheltuieli cu subvenții/burse/premii | 91-Subventii | * Subvenții (ajutoare, premii) pentru cursanți pe perioada derulării cursului |
| 5-Cheltuieli cu închirierea, altele decât cele prevăzute la cheltuielile generale de administrație | 9-Cheltuieli cu închirierea, altele decât cele prevăzute la cheltuielile generale de administrație | * Închiriere sedii, inclusiv depozite * Închiriere spații pentru desfășurarea diverselor activități ale operațiunii * Închiriere echipamente * Închiriere vehicule * Închiriere diverse bunuri |
| 4-Cheltuieli de leasing | 8-Cheltuieli de leasing fără achiziție | * Rate de leasing plătite de utilizatorul de leasing pentru:   + Echipamente   + Vehicule   + Diverse bunuri mobile şi imobile |
| 28-Cheltuieli de tip FEDR | 163 - cheltuieli de tip FEDR cu excepția construcțiilor, terenurilor, achiziția imobilelor | * Echipamente de calcul şi echipamente periferice de calcul * Cablare rețea internă * Achiziționare şi instalare de sisteme şi echipamente pentru persoane cu dizabilități * Mobilier, birotică, echipamente de protecție a valorilor umane şi materiale |
| **Cheltuieli directe** | | | |

|  |  |  |  |
| --- | --- | --- | --- |
| **Cheltuieli generale de administrație**  **Cheltuielile generale de administrație** reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități. | | | |
|  | **Categorie**  **MySMIS** | **Subcategorie**  **MySMIS** | **Subcategoria (descrierea cheltuielii)**  **conține:** |
| **Cheltuieli generale de administrație** | 10-Cheltuieli generale de administrație | 30-Cheltuieli generale de administrație (indirecte pe bază de costuri reale) | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori). * Chirie sediu administrativ al proiectului * Plata serviciilor pentru medicina muncii, prevenirea şi stingerea incendiilor, sănătatea şi securitatea în muncă pentru personalul propriu * Cheltuieli cu dezvoltarea de aplicații informatice |

|  |  |  |  |
| --- | --- | --- | --- |
|  |  |  | * Cheltuieli de consultanța si expertiza de care beneficiarul are nevoie pentru derularea corespunzătoare a managementului de proiect (expertiza financiară, achiziții publice) * Utilități:  1. apă şi canalizare 2. servicii de salubrizare 3. energie electrică 4. energie termică şi/sau gaze naturale 5. telefoane, fax, internet, acces la baze de date 6. servicii poștale şi/sau servicii curierat  * Servicii de administrare a clădirilor:  1. întreținerea curentă 2. asigurarea securității clădirilor 3. salubrizare şi igienizare  * Servicii de întreținere şi reparare echipamente şi mijloace de transport:  1. întreținere echipamente 2. reparații echipamente 3. întreținere mijloace de transport 4. reparații mijloace de transport  * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare şi publicitate * Cheltuielile aferente garanțiilor oferite de bănci sau alte instituții financiare * Taxe notariale * Abonamente la publicații de specialitate |

|  |  |  |  |
| --- | --- | --- | --- |
|  |  |  | * Cheltuieli financiare şi juridice (notariale): * prime de asigurare bunuri (mobile şi imobile) * asigurarea medicală pentru călătoriile în străinătate, * prime de asigurare obligatorie auto (excluzând asigurarea CASCO) * cheltuieli aferente deschiderii, gestionării şi operării contului/conturilor bancare al/ ale proiectului * Materiale consumabile:  1. cheltuieli cu materialele auxiliare 2. cheltuieli cu materialele pentru ambalat 3. cheltuieli cu alte materiale consumabile  * producția materialelor publicitare şi de informare * tipărirea/multiplicarea materialelor publicitare şi de informare * difuzarea materialelor publicitare şi de informare * dezvoltare/adaptare pagini web * închirierea de spațiu publicitar * alte activități de informare şi publicitate |
| Cheltuielile generale de administrație vor fi decontate pe baza de costuri reale, în baza documentelor justificative, în baza a 15% din totalul cheltuielilor directe ale proiectului. | | |

## Reguli generale și specifice de decontare

În cadrul proiectului vor fi decontate cheltuieli plafonate, după cum urmează:

 Cheltuielile privind **realizarea și validarea mecanismelor instituționale și de curriculum național obligatoriu** nu vor putea depăși contravaloarea în lei a euro;

 Cheltuielile privind **formarea profesională specializată unitară a cadrelor didactice calificate**, inclusiv îmbunătățirea competențelor profesionale ale experților în dezvoltare curriculară (OS 6.6) nu vor putea depăși contravaloarea în lei a euro.

Cu privire la eligibilitatea cheltuielilor pentru achiziția de echipamente și pentru închirieri și leasing, trebuie respectate și plafoanele stabilite prin *Orientări privind accesarea finanțărilor în cadrul Programului Operațional Capital Uman 2014-2020,* cu modificările și completările ulterioare.

La nivel de proiect pot fi decontate cheltuieli plafonate procentual, după cum urmează:

* **cheltuieli de tip FEDR** aferente cheltuielilor directe **ale proiectului**: maximum 10% din cheltuielile directe eligibile ale proiectului.
* **cheltuielile generale de administrație (cheltuieli indirecte pe bază de costuri reale)** vor fi decontate ca maximum 15% din cheltuielile directe ale proiectului.

Atât solicitantul, cât și fiecare partener, trebuie să contribuie financiar la implementarea proiectului, nefiind posibil ca un partener sau/si solicitantul sa asigure partea de buget (asistența financiară nerambursabilă sau/și contribuție proprie) prevăzută pentru un alt partener.

## CAPITOLUL 3. Completarea cererii de finanțare

Completarea cererii de finanțare se realizează în conformitate cu documentul Orientări privind accesarea finanțărilor în cadrul Programului Operațional Capital Uman 2014-2020.

## CAPITOLUL 4. Procesul de evaluare și selecție a proiectelor

Selecția proiectelor se efectuează în conformitate cu prevederile: documentului Orientări privind accesarea finanțărilor în cadrul Programului Operațional Capital Uman 2014-2020, Metodologiei de evaluare și selecție a proiectelor POCU, Grilei de verificare a conformității administrative și a eligibilității, Grilei de evaluare și selecție tehnică și financiară.

  

## 

## CAPITOLUL 5. Depunerea și soluționarea contestațiilor

Procesul de soluționare a contestațiilor se desfășoară în conformitate cu prevederile documentului Orientări privind accesarea finanțărilor în cadrul Programului Operațional Capital Uman 2014-2020, si cele ale Metodologiei de verificare, evaluare și selecție a proiectelor POCU.

Termenul estimat de finalizare a evaluării (inclusiv soluționarea contestațiilor) este \_\_\_\_ 2020.

## CAPITOLUL 6. Contractarea proiectelor – descrierea procesului

## Procesul de contractare se desfășoară în conformitate cu prevederile ghidului general Orientări privind accesarea finanțărilor în cadrul Programului Operațional Capital Uman 2014-2020.

## Termenul estimat de finalizare a procesului de contractare este \_\_\_\_\_\_\_ 2020.

## CAPITOLUL 7. Anexe

* **ANEXA 1 Cadrul legal și strategiile relevante**
* **ANEXA 2 Definițiile indicatorilor**
* **ANEXA 3 Criteriile de verificare a conformității administrative și a eligibilității**
* **ANEXA 4 Criterii de evaluare și selecție**
* **ANEXA 5 Instrucțiuni orientative privind completarea cererii de finanțare**

1. http://mfe.gov.ro/metodologie-evaluare-selectie-proiecte/ [↑](#footnote-ref-1)
2. Definiție preluată de pe pagina de internet a Comisiei Europene: http://ec.europa.eu/social/main.jsp?catId=1022&langId=en [↑](#footnote-ref-2)
3. <http://www.fonduri-ue.ro/images/files/documente-relevante/orientari_beneficiari/Ghid.egalitate.sanse.1.pdf> [↑](#footnote-ref-3)